Seuns verdwyn op pad om matriekuitslae te kry | Netwerk24
Seuns verdwyn op pad om matriekuitslae te kry
Deur Alet van der Walt 30 Januarie 2020 15:49
Twee matriekseuns wat op 8 Januarie op pad was om hul matriekuitslae by die Hoërskool Sasolburg in die Vrystaat te gaan haal, het spoorloos verdwyn.
Genl. Thandi Mbambo, polisiewoordvoerder, sê die polisie in Zamdela, Sasolburg, vra die gemeenskap om te help om die seuns op te spoor.
Sifiso Simelane (18) en sy vriend, Neo Thabo Mantoro (18), het volgens Mbambo die oggend aan hul onderskeie gesinne gesê hulle gaan skool toe om hul matriekuitslae te gaan haal. Sifiso het 'n grys trui en 'n vlootblou sweetpakbroek met grys tekkies aangehad en Neo 'n blou denim en 'n wit langmouhemp.